Hélène Swarth

Stephanie Hélène Swarth (Amsterdam, 1859ko urriaren 25a – Velp, 1941eko ekainaren 20a) herbeheretar poeta izan zen.

 Bizitza 

Hélène Swarth Eduard Swarth merkatari eta diplomazialariaren eta Maria Jacoba Heijblomen bederatzi seme-alabetatik gazteena zen. Bruselan hazi zen eta gero Malinasen bizi izan zen ezkondu arte. 1894tik 1910era, Frits Lapidoth herbeheretar idazlearekin ezkonduta egon zen.

Alphonse de Lamartinek eraginda idatzitako frantsesezko poemekin egin zuen debuta, eta geroago, Pol De Monten iradokizunez nederlanderaz idazten hasi zen. Willem Kloosek harrera beroa egin zion eta bere poemak De Nieuwe Gids aldizkarian argitaratu zituen.

Swarth idazle oparoa zen zahartzarora arte, eta bere poemarik onenak 1880ko hamarkadako mugimenduko beste ordezkari nabarmenekin pareko mailan zegoela erakutsi zuen. Bere poemarik ospetsuenetako bat Sterren da, non esperientzia kosmiko-erlijiosoa adierazi zuen.

Hamarkada baten ondoren, mugimendu berri batzuk agertu ziren. Hélène Swarthek, ordea, etengabe idazten jarraitu zuen, baina ez forma ez edukia ez ziren aldatu. Kritikarien esanetan, poesia eskala industrialean ekoitzi zuen. 1900etik aurrera, bere lana garaiko izpirituarekin bat ez zetorren. 1916an, De Gids argitaletxeak bere poemak argitaratzeari utzi zion, eta bere lanak hainbat argitalpen ez hain ezagunei eskaini zizkien, besteak beste, De Nieuwe Gids aldizkariari. Hélène Swart 1941ean hil zen; garai hartan askok uste zuten jada hilda zegoela.

 Lanak 

 Erreferentziak 

 Kanpo estekak 

Kategoria:Amsterdamdarrak
Kategoria:Herbehereetako poetak
Kategoria:Emakume poetak
Kategoria:Nederlanderazko idazleak
Kategoria:Frantsesezko idazleak
Kategoria:XIX. mendeko emakume idazleak
Kategoria:XX. mendeko emakume idazleak